কুষ্টিয়া র‌্যাব ১২-এর কোম্পানি কমান্ডার অতিরিক্ত পুলিশ সুপার মুহাইমিনুল হক জানান, গোপন সংবাদের ভিত্তিতে র‌্যাব জানতে পারে ওই এলাকায় একদল সন্ত্রাসী নাশকতা করার জন্য গোপন বৈঠক করছে, এমন সংবাদের ভিত্তিতে কুষ্টিয়া র‌্যাব ১২-এর একটি দল সেখানে অভিযান চালায়। র‌্যাবের উপস্থিতি টের পেয়ে সন্ত্রাসীরা র‌্যাবকে লক্ষ্য করে গুলি ছোড়ে। জবাবে র‌্যাবও পাল্টা গুলি চালালে বন্দুকযুদ্ধের একপর্যায়ে সন্ত্রাসী দল পিছু হটে।